CELEX: 32018R1991
Language: bg
Date: 2018-12-13 00:00:00
Title: Регламент за изпълнение (ЕС) 2018/1991 на Комисията от 13 декември 2018 година за разрешаване на пускането на пазара на плодове от Lonicera caerulea L. като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

17.12.2018   
               
               
                  BG
               
               
                  Официален вестник на Европейския съюз
               
               
                  L 320/22
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1991 НА КОМИСИЯТА
         от 13 декември 2018 година
         за разрешаване на пускането на пазара на плодове от Lonicera caerulea L. като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 15, параграф 4 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза. Традиционната храна от трета държава е нова храна съгласно определението в член 3 от Регламент (ЕС) 2015/2283.
                  
               
                     (2)
                  
                  
                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.
                  
               
                     (3)
                  
                  
                     В съответствие с член 15, параграф 4 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на дадена традиционна храна от трета държава.
                  
               
                     (4)
                  
                  
                     На 26 януари 2018 г. дружеството Soloberry Ltd. („заявителят“) подаде до Комисията уведомление по смисъла на член 14 от Регламент (ЕС) 2015/2283 за намерението си да пусне на пазара на Съюза плодове от Lonicera caerulea L. като традиционна храна от трета държава. Искането на заявителя се отнася за консумацията на плодове от Lonicera caerulea L. като такива (пресни или замразени) от всички групи от населението.
                  
               
                     (5)
                  
                  
                     Представените от заявителя документирани данни сочат, че плодовете от Lonicera caerulea L. имат история на безопасна употреба като храна в Япония.
                  
               
                     (6)
                  
                  
                     В съответствие с член 15, параграф 1 от Регламент (ЕС) 2015/2283 на 28 февруари 2018 г. Комисията препрати валидното уведомление до държавите членки и до Европейския орган за безопасност на храните („Органът“).
                  
               
                     (7)
                  
                  
                     В четиримесечния срок, определен в член 15, параграф 2 от Регламент (ЕС) 2015/2283, нито държавите членки, нито Органът представиха на Комисията надлежно мотивирани възражения относно безопасността срещу пускането на пазара в рамките на Съюза на плодове от Lonicera caerulea L.
                  
               
                     (8)
                  
                  
                     Поради това Комисията следва да разреши пускането на пазара в рамките на Съюза на плодове от Lonicera caerulea L. и да актуализира списъка на Съюза на новите храни.
                  
               
                     (9)
                  
                  
                     Поради това Регламент за изпълнение (ЕС) 2017/2470 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Плодовете от Lonicera caerulea L., описани в приложението към настоящия регламент, се включват в списъка на Съюза на разрешените нови храни, установен в Регламент за изпълнение (ЕС) 2017/2470.
            
            
               2.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.
            
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 декември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
      
      
         
            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:
            
                        1)
                     
                     
                        В таблица 1 (Разрешени нови храни) се вмъква следното вписване по азбучен ред:
                        
                                    Разрешена нова храна
                                 
                                 
                                    Условия, при които новата храна може да се употребява
                                 
                                 
                                    Допълнителни специфични изисквания за етикетиране
                                 
                                 
                                    Други изисквания
                                 
                              
                                    „Плодове от Lonicera caerulea L. (лоницера)
                                    (традиционна храна от трета държава)
                                 
                                 
                                    Не е посочено
                                 
                                 
                                    Означението на новата храна при етикетиране на хранителните продукти, в които се съдържа, е „Плодове от лоницера (Lonicera caerulea)“.“
                                 
                                 
                                     
                                 
                              
                  
                        2)
                     
                     
                        В таблица 2 (Спецификации) се вмъква следното вписване по азбучен ред:
                        
                                    Разрешена нова храна
                                 
                                 
                                    Спецификации
                                 
                              
                                    „Плодове от Lonicera caerulea L. (лоницера)
                                    (традиционна храна от трета държава)
                                 
                                 
                                    
                                       Описание/определение:
                                    
                                    Традиционната храна са пресни и замразени плодове от Lonicera caerulea var. edulis.
                                    
                                       Lonicera caerulea L. е широколистен храст, принадлежащ към семейство Caprifoliaceae.
                                    
                                       Обичайни хранителни съставки на плодовете от лоницера (стойностите са дадени за пресни плодове):
                                    Въглехидрати: 12,8 %
                                    Влакнини: 2,1 %
                                    Мазнини: 0,6 %
                                    Белтъци: 0,7 %
                                    Пепел: 0,4 %
                                    Вода: 85,5 %“